open-index/open-wikipedia-markdown huggingface dataset:
Hillekalven og Pasholmen naturreservat

**Hillekalven og Pasholmen naturreservat** består av holmer og skjær ved Hille i Klosterfjorden i Kvinnherad kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (7. juli)
*Svartbak 3 par,
*Fiskemåse 1 par (100 i 1980),
*Tjeld 1 par, 
*Grågås 4 individer på hovudøya Hille.
Dette var nok den største kolonien av terner i Hordaland i 1992 med ca 220 par sannsynligvis mest makrellterne, men fra 1996 har det ikke vært registrert noen slike fugler.Forvaltningsplanen beskriver de mulige årsakene på denne måten:
::«Det abrupte samanbrotet i 1995-96 er påfallande, og mykje meir markant i dette reservatet enn dei fleste andre stader i Hordaland. Vi kjenner ikkje årsakene til dette, men at næringssvikt er ein sterkt medverkande faktor er sannsynleg. Det er også mogleg at det på denne tida vart etablert ein fast bestand av mink på Hilleøyane, ein bestand som kan ha vore her sidan. Hilleøyane ligg relativt isolert i Klosterfjorden, og kan ha vore vanskeleg å ta seg fram til for minken.»

## Referanser
Czesław Mordowicz

**Czesław Mordowicz** (født 2. august 1919 i Mława i Polen, død 28. oktober 2001 i Toronto i Canada) var en polsk jøde som sammen med Arnošt Rosin rømte fra konsentrasjonsleiren Auschwitz i det tyskokkuperte Polen den 27. mai 1944, under de pågående jødeutryddelser der. En syv-siders rapport diktert av Mordowicz og Rosin ble i tilslutning til Vrba–Wetzler-rapporten og en rapport fra Jerzy Tabeau samlet kjent som *Auschwitz-protokollene*, og gav  detaljerte skildringer om massemordet som fant sted inne i leiren.

## Liv og virke
### Bakgrunn
Czesław Mordowicz ble født til skuespillerinnen Anna Wicińska og hennes ektemann Herman Mordowicz, en kornhandler.

### Flukt fra Auschwitz
Den 27. mai 1944 rømte Mordowicz (fange nr. 84216) fra Auschwitz i tysk-okkuperte Polen til Slovakia, sammen med Arnošt Rosin (nr. 29858), opprinnelig fra Snina i Slovakia.  De ankom Slovakia den 6. juni  og dikterte sin beretning til Oskar Krasniansky fra det slovakiske jøderåd i hjemmet til Boby Reich, i hans hjem i Liptovský Mikuláš. I april samme år hadde Rudolf Vrba og Alfréd Wetzler diktert Vrba–Wetzler-rapporten til Krasniansky etter deres flukt fra Auschwitz. Mordowicz og Rosin bekreftet detaljene Vrba og Wetzler hadde gitt. De fortalte også Krasniansky at mellom 15. og 27. mai hadde 100.000 ungarske jøder ankommet Auschwitz og de fleste hadde blitt gasset ved ankomst.

### Opprør og gjeninternering i Auschwitz
I august 1944 startet slovakiske partisaner sitt store opprør mot den nazikollaborerende slovakiske stat, og som følge av dette invaderte tyskerne landet. Mordowicz var blant de arresterte. Han ble returnert til Auschwitz, men SS gjenkjente ham ikke, noe som reddet livet hans. Han ble sendt til en annen leir, og overlevde. Både Mordowicz og Rosin overlevde krigen.

Tiår senere beskrev Mordowicz sin innsats for å advare andre passasjerer på toget til Auschwitz om at de ville ble tatt av dage, og burde prøve å hoppe av. Passasjerene begynte å rope og banke på dørene, fortalte han en intervjuer, som vaktene svarte med å slå ham. Deretter tygget han av tatoveringen med fangenummeret sitt, i håp om at SS i Auschwitz ikke ville være i stand til å identifisere ham.

## Referanser


## Litteratur
*Erich Kulka (1968). «Five Escapes from Auschwitz», i Yuri Suhl (red.). *They Fought Back: The Story of Jewish Resistance in Nazi Europe*. London: MacGibbon & Kee.
Galanta

**Galanta** (ungarsk: *Galánta*, tysk: *Gallandau*) er en liten by med rundt 16&nbsp;000 innbyggere i Okres Galanta sørvest i Slovakia. Avstanden til Bratislava er ca 50 km.

## Historie
Området rundt Galanta har vært bebodd nesten kontinuerlig siden yngre steinalder. Fra andre halvdel av 900-tallet til 1918 var det en del av kongeriket Ungarn. Den første skriftlige opptegnelsen om Galanta er fra 1237 i et kongelig resolusjon av Béla IV av Ungarn. Gjennom årene var bosetningen under forskjellige adelige familiers herrevelde, blant dem Esterházy de Galantha og Fekete de Galantha. Fra og med 1421 styrte Eszterházyfamilien byen og området rundt. I 1613 eller 1614 ble Galanta elevert til fri markedsby. 

Etter oppløsningen av Østerrike-Ungarn i 1918/1920 ble byen ved fredsavtalen i Trianon i 1920 en del av det nyopprettede Tsjekkoslovakia. Som et resultat av første Wienavtale den 2. november 1938 ble den tilbakeført til Ungarn. Den 31. mars 1945 ble Galanta inntatt av styrker fra den sovjetiske 2. ukrainske front, og ble så igjen en del av Tsjekkoslovakia.

## Demografi

## Beskrivelse
Galanta er en gammel by hvor de fleste historiske bygninger ble skadet eller ødelagt under andre verdenskrig. Under kommunisttiden i Tsjekkoslovakia (1948–1989) ble byens arkitektur ytterligere forverret ettersom historiske bygninger ble rasert og erstattet av prefabrikkerte leilighetskomplekser og bygninger i betong. Det er to viktige historiske bygninger igjen. Den første er Esterházys' nygotiske slott og den andre er renessanseslottet (de to blir ofte referert til som herregårder i stedet for slott). Esterházys' nygotiske slott er i en tilstand av forfall og har vært stengt for publikum siden slutten av 1980-tallet. Renessanseslottet ble renovert på 1990-tallet og brukes som museum, utstillingslokale og kultursenter.

## Personligheter
* Nikolaus Esterházy (1582–1645), palatin av Ungarn og grunnlegger av Forchtensteinerske Esterházy 
* Michael Ambrosovszky (1702–1792), ungarsk kirkehistoriker
* Victor Müller (1871–1951), maler
* Zoltán Kodály (1882-1967), komponist
* Armin Stern (1883–1944), maler
* František Valábek (1907–1980) SDB, katolsk prest, ungdomssjelesørger, ordensmedlem internert under *[[Akcja K]]* (kommunistisk antikirkelig razzia, seks års fengselsdom)
* István Molnár (1913–1983), vannpolopiller
* Ferenc Kardos (1937–1999), regissør
* Tivadar Tulassay (født 1949), fysiker
* Karol Duchoň (1950–1985), musiker
* Ivan Pavle (født 1955), maler, tegner, billedhugger
* Daniel Kiss (født 1984), fotballspiller
* Norbert Gombos (født 1990), tennisspiller

## Referanser


## Eksterne lenker
*
František Valábek

**František Valábek** S.D.B. (født 12. oktober 1907 i Hody som senere ble del av Galanta, Østerrike-Ungarns slovakiskungarske del, død 6. desember 1980 i Galanta) var en slovakisk katolsk prest tilhørende salesianerordenen, direktør for den teologiske høyskole, dissident, og lidende for sin tro.
## Liv og virke
### Bakgrunn
Han gikk på folkeskole i hjembyen. Han fullførte sitt novisiat hos salesianerne i Foglizze Canavese i Italia (1924-1925). Han studerte teologi i Roma. 
### Prest
Han ble presteviet den 7. oktober 1934 i Trnava. Han virket deretter i Bratislava, Trnava, Svätý Benedik og så i Svätý Kríž nad Hronom, der salesianerne i 1946 grunnla teologisk høyskole i bispegården. František Sersen ble dens første direktør (1946-1950).

Etter kommunistregimets brutale tvangsoppløsning av salesianerordenen natten 13. til 14. april 1950 ble han internert (dekknavnet for kommunistregimets voldelige likvidering av mannlige religiøse ordener ble kalt *[[Akcia K|Aksjon K]]* for *kloster*). Han ble arrestert i 1956 for sin religiøse tro og dømt til seksårs fengsel. Han sonet straffen i fengsler i Ilava, Mírov, Leopoldov og Pankrác (i Praha). 

Etter løslatelsen bodde han vekselvis i Galanta og Bratislava.

## Referanser


## Litteratur
* KUBANOVIČ, Zlatko:  *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. s. 284 - 285.

## Eksterne lenker
*Don František Valábek https://www.saleziani.sk/images/pdf/SLK_DonBoscoDnes_2007_06.pdf#page=12
Mária Szolnoki

**Mária Szolnoki** (født 1947) er en ungarsk fekter.

Hun representerte Ungarn under Sommer-OL 1972, hvor hun tok sølv i florett for lag. 

## Referanser


## Eksterne lenker
*
Valentina Sidorova

**Valentina Vasiljevna Sidorova** (russisk: Валентина Васильевна Сидорова; 1954–2021) var en russisk fekter.

Hun representerte Sovjetunionen under Sommer-OL 1976, hvor hun tok gull i florett for lag. Hun tok også sølv i samme øvelse under Sommer-OL 1980.

## Referanser


## Eksterne lenker
*
Brigitte Gapais-Dumont

**Brigitte Gapais-Dumont** (1944–2018) var en fransk fekter.

Hun representerte Frankrike under Sommer-OL 1976, hvor hun tok sølv i florett for lag. 

## Referanser


## Eksterne lenker
*
Edit Kovács

**Edit Kovács** (født 1954) er en ungarsk fekter.

Hun representerte Ungarn under Sommer-OL 1976, hvor hun tok bronse i florett for lag. Hun tok også bronse i samme øvelse under Sommer-OL 1980 og Sommer-OL 1988.

## Referanser


## Eksterne lenker
*
Irina Usjakova

**Irina Vasiljevna Usjakova** (russisk: Ирина Васильевна Ушакова; født 1954) er en russisk fekter.

Hun representerte Sovjetunionen under Sommer-OL 1980, hvor hun tok sølv i florett for lag. 

## Referanser


## Eksterne lenker
*
Paris–Roubaix 2024

**Paris–Roubaix 2024** var den 121. utgaven av sykkelrittet i Frankrike, avholdt 7. april 2024. Rittet startet i Compiègne og avsluttet i Roubaix.

Rittet ble vunnet av Mathieu van der Poel, som også tok seieren året før. Han gikk solo med 59,6 km igjen av rittet, og holdt unna helt til mål. Det var det lengste soloangrepet som hadde endt i seier siden 1994. Van der Poel ble også den første rytteren til å vinne Flandern rundt og Paris-Roubaix i samme år siden Fabian Cancellara gjorde det samme i 2013.

Lagkameraten Jasper Philipsen tok andreplassen, også han for andre år på rad. Mads Pedersen kom på tredjeplass. Søren Wærenskjold ble beste nordmann, på en 9. plass.

Paris-Roubaix 2024 var den raskeste utgaven av rittet noensinne, med en snittfart på 47,802 km/t.

Nytt av året var at arrangøren hadde satt opp en sjikane før innkjøringen til den beryktede Arenberg-skogen, for å senke farten til rytterne og unngå stygge uhell på brosteinen. Rytternes reaksjoner var blandede. Dylan van Baarle –  som vant rittet i 2022 – ønsket endringen velkommen, mens Mathieu van der Poel lurte på om tiltaket var en spøk. Han modererte senere utspillet sitt, men sto fremdeles på at den nye sjikanen mulig kunne være farligere enn den opprinnelige løypa. 

Sjikanen spilte imidlertid en mindre rolle enn først antatt, da et hardt utskillelsesritt hadde ført til at hovedfeltet var kraftig redusert da det nådde Arenberg.

## Lag

## Resultater

## Startliste

## Referanser


## Eksterne lenker
*
*
Amstel Gold Race 2024

**Amstel Gold Race 2024** var den 58. utgaven av ett endags sykkelritt i Nederland avholdt 14. april 2024. Rittet startet i Maastricht og avsluttet i Valkenburg.

Rittet ble vunnet av Tom Pidcock.

## Lag

## Resultater

## Startliste

## Referanser


## Eksterne lenker
*
*
La Flèche Wallonne 2024

**La Flèche Wallonne 2024** var den 88. utgaven av endagsrittet i Belgia, avholdt 17. april 2024. Det startet i Charleroi og avsluttet på Mur de Huy.

Rittet ble vunnet av briten Stephen Williams, som tok seieren foran Kevin Vaquelin og Maxim Van Gils. Tobias Halland Johannessen ble beste nordmann, på en sjetteplass.

Utgaven var preget av svært dårlige værforhold, og omtales som en av de tøffeste utgavene på flere tiår. Værforholdene medførte at kun 44 av de 174 rytterne som sto på startstreken fullførte rittet. Også de fleste forhåndsfavorittene måtte gi seg underveis. Flere ryttere måtte bryte med symptomer på hypotermi. 

Fire lag fikk ingen ryttere i mål, mens ni lag fullførte med kun én rytter. Uno-X Mobility var det eneste laget der alle rytterne fullførte. 

## Lag

## Resultater

## Startliste

## Referanser


## Eksterne lenker
*
*
Liège–Bastogne–Liège 2024

**Liège–Bastogne–Liège 2024** var den 110. utgaven av endagsrittet Liège–Bastogne–Liège i Belgia, som ble avholdt 21. april 2024.

I 2024 ble rittet vunnet av Tadej Pogačar, som også vant i 2021. Romain Bardet og Mathieu van der Poel kom på henholdsvis 2. og 3. plass.

## Lag

## Resultater

## Startliste

## Referanser


## Eksterne lenker
*
*
Romandie rundt 2024

**Romandie rundt 2024** var den 7. utgaven av sykkelrittet Romandie rundt. Rittet startet 23. april 2024 i Payerne og avsluttet 28. april 2024 i Vernier.

Rittet ble vunnet av Carlos Rodríguez.

## Lag

## Etapper

### Trøyene dag for dag

### Prolog

### 1. etappe

### 2. etappe

### 3. etappe

### 4. etappe

### 5. etappe

## Sammenlagt

## Startliste

## Referanser


## Eksterne lenker

* 
*
Selesteinen

**Selesteinen** er en runestein datert til 1100-tallet, som i tidligere tider sto ved Figgjoelva på Jæren i Rogaland. Steinen måler ca 152 cm i lengde og er nå å finne på Arkeologisk museum i Stavanger. 

Navnet kommer av at steinen tilhørte den nærliggende gården Sele og omtaler hvordan retten til elva – enten det var snakk om fiske, kvern eller vannkraft – var knyttet til denne gården. 

Selesteinen er den første kjente skriftlige henvisningen som omtaler privat eierskap til elver i Norge. Senere er retten stadfestet i Magnus Lagsbøtes Landslov fra 1274 og en rekke andre lover, noe som blant annet har lagt grunnlaget for den norske småkraftnæringen.

## Referanser
Claire Chazal

**Claire Chazal** (født 1956) er en fransk journalist, romanforfatter og tidligere fransk nyhetssjef for den TV-kanalen TF1.

Fra 1991 var Chazal programleder for TF1s helgenyheter frem til siste sending 13. september 2015. Anne-Claire Coudray, som ofte hadde vikariert for Chazal når hun var fraværende, var hennes erstatter. Mellom 2010 og 2015, etter nyhetene, presenterte hun også programmet *Reportages* klokken 13.30.

Chazal var vertskap for *Je/nous de Claire*, et talkshow på den homofile TV-kanalen Pink TV som hen var med på å starte i 2004. Tittelen på dette showet spiller fonetisk på tittelen til den franske filmen *Le Genou de Claire*.

Chazal er uteksaminert fra HEC Paris.

## Referanser


## Eksterne lenker
*
Christina Egelund

**Christina Egelund** (født 1977) er en dansk politiker. Hun har vært Danmarks utdannelses- og forskningsminister siden 2022. Hun tilhører partiet Moderaterne.

## Liv og virke
Hun vokste opp i Hjørring, der familien har drevet Jambo feriepark. Hun arbeidet også selv i mange år i familiebedriften. Hun har dansk far og norsk mor.

Hun bodde som ung flere år i Québec og Paris, der hun også traff sin mann. I 2006 flyttet de sammen til Danmark.

### Politisk arbeid
Egelund hadde vært leder for Konservativ Ungdom i Hjørring da hun gikk gymnaset. I 2010 meldte hun seg inn i Liberal Alliance. Hun ble leder for Liberal Alliance i Nordjylland, og hun var partiets fremste kandidat til Europaparlamentet i 2014, men ble ikke valgt.

I 2015 ble Egelund valgt inn i Folketinget fra Nordjyllands storkrets. Da partiet gikk inn i regjering, ble hun politisk ordfører og senere leder for folketingsgruppen. Hun ble ikke gjenvalgt til Folketinget i 2019, da partiet gikk sterkt tilbake.

Noen måneder senere meldte hun seg ut av Liberal Alliance, fordi hun mente partiet gikk i en konservativ retning. Sammen med Simon Emil Ammitzbøll-Bille stiftet hun partiet Fremad. De klarte ikke å samle mange nok underskrifter til å stille til valg, og i 2020 ble partiet oppløst.

Egelund arbeidet et par år med kommunikasjon og myndighetskontakt.

I 2022 meldte hun seg inn i Moderaterne, men avslo å stille som kandidat til Folketinget. Etter folketingsvalget ble hun utdannelses- og forskningsminister (med ansvar for høyere utdannelse og forskning) i Mette Frederiksens andre regjering.

## Referanser


## Eksterne lenker
* 
* 
*
Zhong Guo ba wang hua

***Zhong Guo ba wang hua*** er en kinesisk action- og kriminalfilm fra 1990 regissert av Wang Xiao-Min og Gong Yi-Qun. Filmen skildrer en gruppe unge kvinner går igjennom et krevende treningopplegg for å bli politi. 

Den ble tildelt prisen for fremragende film ved Huabiao Awards (delt med flere filmer). 

## Referanser


## Eksterne lenker
*
Canadian Soccer League

**Canadian Soccer League** er en profesjonell kanadisk fotballklubbliga som ligger i provinsen Ontario, og sporer sin historie til Canadian National Soccer League (CNSL). Fra 2023 består det av syv lag, alle lokalisert i Ontario. Sesongen går vanligvis fra mai til oktober, med de fleste kamper spilt i helgen, etterfulgt av et sluttspillformat som bestemmer vinneren.  

Ligaen ble dannet i 1998 som Canadian Professional Soccer League (CPSL) fra en allianse dannet av Ontario Soccer Association (OSA) med Canadian National Soccer League. 

## Konkurranseformat

### Mesterskapsformat
Det er for tiden syv klubber i Canadian Football League. Tradisjonelt, i løpet av ligasesongen, spilte lagene et balansert program på 18 eller 22 kamper fra april/mai til oktober/november, med de åtte beste rangerte lagene videre til sluttspillet. På slutten av hver sesong blir klubben med flest poeng kronet til mester for ordinær sesong. 

Sluttspillet fungerer som en enkelt-elimineringsturnering med enkeltspillkonkurranser der vinneren av finalen blir kronet til CSL-mesteren. 

### Cupkonkurranse
Den kanadiske fotballigaen holdt tidligere en cupkonkurranse med én eliminering kjent som Open Canada Cup hver ligasesong. 

## Klubber

## Referanser
  
## Eksterne lenker
*
Trollskjeret naturreservat

**Trollskjeret naturreservat** består av et skjær mellom Valen og Halsnøya i Kvinnherad kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Ternene har vært fraværende fra slutten av 1990-tallet etter å ha vært et terneskjær før det. Bestanden av fiskemåse har tatt seg opp ifølge forvaltningsplanen fra 2015.

## Referanser
Tina Nedergaard

**Tina Nedergaard** (født 1969) er en dansk politiker. Hun var Danmarks undervisningsminister fra 2010 og 2011 og tilhørte partiet Venstre.

## Liv og virke
Hun vokste opp på en gård ved Arden i Nordjylland.

Hun er utdannet cand.scient.pol. fra Aarhus Universitet fra 1997. Hun arbeidet i Dansk Arbejdsgiverforening før hun ble valgt inn i Folketinget i 2001.

Nedergaard var i begynnelsen blant de mer prinsippfaste liberalistene i Venstres folketingsgruppen, som opptrådte som et korrektiv til Anders Fogh Rasmussens sentrumssøkende politikk. Nedergaard var i årenes løp Venstres talskvinne på flere saksfelt, blant annet skole- og finanspolitikk.

I 2010 trådte hun inn i Lars Løkke Rasmussens regjering som undervisningsminister. Hun gikk av ett år senere, av familiære hensyn.

I 2015 ble ikke Nedergaard gjenvalgt til Folketinget, og hun trakk seg tilbake fra politikken. Hun flyttet tilbake til Nordjylland og har siden arbeidet i nærings- og organisasjonslivet.

## Referanser


## Eksterne lenker
*
HitAwards

**HitAwards**, også skrevet **Hit Awards**, var en norsk musikkpris som ble delt ut årlig i perioden 1998 til 2001.

Prisen ble delt ut til norske og internasjonale artister innen populærmusikk, og nominasjonene baserte seg på antall radiospillinger på norske radioer og på Hit40-listen. Priskategoriene var delt i ulike kategorier for norske og internasjonale artister. Utdelingen ble opprettet av TV 2, *[[Dagbladet]]* og P4, og alle fire utdelingene ble overført direkte på TV 2.

Fjernsynsproduksjonen av prisutdelingen ble nominert til Gullruten 1999 i åpen klasse og til Gullruten 2002 i klassen beste ungdomsprogram.

Prisen var forløper til den fellesnordiske prisen Nordic Music Awards, som ble delt ut i 2004 og 2005 og overført på TV 2 i Norge.

## Vinnere
### HitAwards 1998

### HitAwards 1999

### HitAwards 2000

### HitAwards 2001

## Referanser
The Baise Uprising

***The Baise Uprising*** (originaltittel: *Baise qi yi*) er en kinesisk krigsfilm fra 1989 regissert av Chen Jialin. Filmen skildrer et historisk opprør ledet av Deng Xiaoping i Guangxi-provinsen i 1929. Opprøret skjedde i forbindelse med den kinesiske borgerkrigen. Rollen som Deng spilles av Lu Qi. 

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Ute Kircheis-Wessel

**Ute Kircheis-Wessel** (født 1953) er en tysk fekter.

Hun representerte Vest-Tyskland under Sommer-OL 1984, hvor hun tok gull i florett for lag. 

## Referanser


## Eksterne lenker
*
Ølportalen.no

***Ølportalen.no*** er et norsk nettsted som tar for seg øl som tema. 

## Historikk
Ølportalen.no ble grunnlagt av seks norske ølbloggere, som slo seg sammen for å lansere nettstedet 1. januar 2013.

I 2014 ble siden og dens grunnleggere kåret til «Årets Ølhund» av Bryggeri- og Drikkevareforeningen, og føyde seg inn i rekken av vinnere sammen med personer som Odd Børretzen, Stian Thorbjørnsen (Staysman) og Frode Øverli.

## Referanser


## Eksterne lenker
* Offisielt nettsted
Flena (Os)

**Flena**, er en elv i Os kommune i Innlandet. Den øverste kilometeren danner elva grense mot Røros kommune i Trøndelag.

Berggrunnen i nedbørfeltet består av kvartsitt. Elva er noe utsatt for forsuring, men den økologiske tilstanden ble likevel i 2002 vurdert som *god*. Elva er gytelokalitet for storørret i Femunden.

## Se også
* Liste over elver i Trøndelag

## Referanser
Aurora Dan

**Aurora Dan** (født 1955) er en rumensk fekter.

Hun representerte Romania under Sommer-OL 1984, hvor hun tok sølv i florett for lag. 

## Referanser


## Eksterne lenker
*
Laurence Modaine-Cessac

**Laurence Modaine-Cessac** (født 1964) er en fransk fekter.

Hun representerte Frankrike under Sommer-OL 1984, hvor hun tok bronse i florett for lag. 

## Referanser


## Eksterne lenker
*
Fjæraskjer naturreservat

**Fjæraskjer naturreservat** består av et lite skjær nordøst for Fjelbergøy i Kvinnherad kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrering av hekkende arter i 2014 (7. juli) viste 1 par svartbak.

## Referanser
Patrick Toussaint

**Patrick Toussaint Mas** (født 1959) er en andorransk alpinist. 

Han representerte landet sitt under Vinter-OL 1980 hvor han deltok i tre alpine øvelser og fullførte storslalom på 45. plass.

## Referanser


## Eksterne lenker
*
Massimiliano Cappioli

**Massimiliano Cappioli** (født 17. januar 1968) er en italiensk tidligere fotballspiller.

## Referanser


## Eksterne lenker
* 
*  Massimiliano Cappioli – Federazione Italiana Giuoco Calcio (A-landskamper)
Siksjøåa

**Siksjøåa**, er en fire kilometer lang elv i Os kommune i Innlandet. Elva renner fra Siksjøen og ned til samløpet med Flena.

Berggrunnen i nedbørfeltet består av kvartsitt.

## Se også
* Liste over elver i Trøndelag

## Referanser
Carlos Font

**Carlos Font Puig** (født 1960) er en andorransk alpinist. 

Han representerte landet sitt under Vinter-OL 1980 hvor han deltok i tre alpine øvelser. Carlos Font fullførte slalom på 30. plass og utfor på 35. plass. Han er bror til alpinisten Miguel Font.

## Referanser


## Eksterne lenker
*
Albert Llovera

**Albert Llovera Massana** (født 1966) er en andorransk rallyfører og tidligere alpinist. 

Han representerte landet sitt under Vinter-OL 1984 hvor han deltok i tre alpine øvelser og fullførte utfor på 48. plass. 

En alvorlig ulykke i 1985 gjorde at han ble paralysert fra midjen ned. Han har siden begynt med rallykjøring, ved bruk av biler med spesialtilpassede håndkontroller. Llovera har konkurrert i Super 2000 World Rally Championship. .

## Referanser


## Eksterne lenker
*
Valgkretsen Samara

**Valgkretsen Samara (No. 158)** er en russisk valgkrets i Samara oblast som ble etablert i 1993. Kretsen hadde nummeret No.152 i 1993-1995, og No.153 i 1995-2007. I sin nåværende konfigurasjon dekker valgkretsen deler av Samara, Novokujbysjevsk og den sørøstlige Samara oblast. Frem til 2007 dekket valgkretsen bare byområdet Samara.
Aleksandr Khinsjtejn

**Aleksandr Jevsejevitsj Khinsjtejn** (russisk: Алекса́ндр Евсе́евич Хинште́йн; født 26. oktober 1974 i Moskva, Russisk SFSR i  Sovjetunionen) er en sovjetisk og russisk journalist og politiker. Han er varamedlem fra valgkretsen Samara i Statsdumaen i Russlands føderale forsamling. Han var tidligere et medlem av den 4., 5., 6. og 7. Statsduma, og er for tiden medlem av den 8. Statsduma. Han er assisterende sekretær i generalrådet i partiet Forent Russland siden 23. november 2019, og leder av komiteen for statsdumaen i Russlands føderasjonsforsamling om informasjonspolitikk, informasjonsteknologi og kommunikasjon siden 22. januar 2020. Han er en av arkitektene bak Russlands anti-LGBT lov.

## Referanser
The Birth of New China

***The Birth of New China*** (originaltittel: *Kai Guo Da Dian*) er en kinesisk historisk dramafilm fra 1989 regissert av Li Qiankuan og Xiao Guiyun. Filmen er en skildring av Folkerepublikkens Kinas tilblivelse etter kommunistenes seier over nasjonalistene i 1949. Rollen som Mao spilles av Gu Yue. Filmen er tildels en heroisk skildring diktert av seierherren, men den forsøker samtidig å gi en objektiv skildring av ledernes styrke og svakheter på begge sider av krigen. Filmen ble produsert i forbindelse med 40-årsmarkeingen for Folkerepublikkens opprettelse. 

Den ble tildelt prisen for fremragende film ved Huabiao Awards (delt med flere filmer).

En tilsvarende film som ble lansert samme år var *[[After the Final Battle]].*

## Referanser


## Eksterne lenker
*
The Love Trap

***The Love Trap*** er en amerikansk stumfilm fra 1923 regissert av John Ince.

## Handling
Den unge Joyce Lyndon blir forlovet med den energiske Grant Garrison, som lokker henne til en veikro for natten. Men der blir han snart myrdet av hans kone, men Joyce slipper unna og møter Martin Antrim som beskytter henne. Antrim får også tak i en tilståelse fra Garrisons enke, og Joyce blir endelig frikjent for alle mistanker.

## Skuespillere
* Bryant Washburn som Martin Antrim 
* Mabel Forrest som Joyce Lyndon 
* Wheeler Oakman som Grant Garrison 
* Kate Lester som Mrs. Lyndon 
* Mabel Trunnelle som Rosalie 
* William Irving som Freddie Rivers 

## Referanser


## Eksterne lenker
*
The Loves of Mary, Queen of Scots

***The Loves of Mary, Queen of Scots*** er en britisk stumfilm fra 1923 regissert av Denison Clift.

## Skuespillere
* Fay Compton som Mary Stuart
* Gerald Ames som Bothwell
* Ivan Samson som Lord Dudley
* John Stuart som George Douglas
* Ellen Compton
* Lionel d'Aragon som Moray
* Harvey Braban som Ruthven

## Referanser


## Eksterne lenker
*
The Lullaby

***The Lullaby*** er en amerikansk stumfilm fra 1924 regissert av Chester Bennett.

## Handling
Tony blir dømt og skal henrettes for drapet på vennen Pietro, etter at han oppdaget at Pietro hadde forført Tonys kone Felipa. I tillegg blir Felipa dømt til tjue års fengsel for hennes medvirkning i denne situasjonen. Barnet hennes blir deretter født i fengsel, og når barnet er tre år gammelt blir den adoptert av den samme dommeren som sendte Tony i døden og Felipa i fengsel.

## Skuespillere
* Jane Novak som Felipa / Antoinette
* Robert Anderson som Tony
* Fred Malatesta som Pietro
* Dorothy Brock som Antoinette
* Cleo Madison som Mrs. Marvin
* Otis Harlan som Thomas Elliott

## Referanser


## Eksterne lenker
*
Lyda Ssanin

***Lyda Ssanin*** er en tysk stumfilm fra 1923 regissert av Frederic Zelnik.

## Handling
Lyda Ssanin er en ettertraktet og livsglad ung kvinne, som en rekke menn er interessert i. Men den eneste som virkelig er forelsket i henne er den sjenerte unge doktoren Novikov. Men Lyda forventer mer av livet, og begynner heller et forhold til den velstående kapteinen Sarudin. Han forfører henne umiddelbart, og Lyda blir snart gravid.

Men når Sarudin oppdager at Lyda har blitt gravid, forlater han henne. Lyda føler seg vanæret og vil deretter ta sitt eget liv, men blir i siste øyeblikk forhindret av broren hennes Vladimir. For å gjenopprette søsterens ære, forsøker Vladimir å avsløre Sarudin offentlig. Lyda finner deretter virkelig kjærlighet i den trofaste Novikov.

## Skuespillere
* Hans Albers
* Carl Auen
* Rudolf Forster
* Ernst Hofmann
* Stefan Kuzniezoff som Piotr Ilitsch 
* Lya Mara

## Referanser


## Eksterne lenker
*
Elementærnøkkel normalform

**Elementærnøkkel normalform** (**EKNF**) er en subtil forbedring av tredje normalform (3NF), og derfor tilfredsstiller EKNF-tabeller 3NF per definisjon. Dette skjer når det er mer enn én unik sammensatt nøkkel og disse overlapper hverandre. Slike tilfeller kan forårsake overflødig informasjon i de overlappende kolonnene.

En videre forbedring av EKNF er BCNF.

## Historie
EKNF ble definert av Carlo Zaniolo i 1982.

## Definisjon
En tabell er på EKNF hvis og bare hvis alle dens elementære funksjonelle avhengigheter begynner med hele nøkler eller slutter ved elementære nøkkelattributter. For hver fulle ikke-trivielle funksjonelle avhengighet av formen X→Y, så er enten X en nøkkel eller Y er (en del av) en elementær nøkkel.

I denne definisjonen er en *elementær funksjonell avhengighet* en full funksjonell avhengighet (en ikke-triviell funksjonell avhengighet X → A slik at det ikke er noen funksjonell avhengighet X' → A som også gjelder med X' som en streng delmengde av X), og en *elementær nøkkel* er en nøkkel X som det finnes en attributt A for slik at X → A er en elementær funksjonell avhengighet.

## Referanser
Raymond F. Boyce

**Raymond Francis Boyce** (1946–1974) var en amerikansk informatiker kjent for sin forskning på relasjonsdatabaser. Han er mest kjent for sine bidrag til å utvikle databasespråket SQL og Boyce-Codd normalformen .

## Biografi
Raymond vokste opp i New York, og var student ved Providence College hvor han ble uteksaminert i 1968. I 1972 fikk han doktorgrad i informatikk ved Purdue University. Hans kone Sanndy som han møtte på college var sykepleier. Etter Purdue jobbet han med databaseprosjekter for IBM i Yorktown Heights, New York. På den korte tiden han hadde der, som var rett under 2 år, utviklet han Boyce–Codd normalformen. Sammen med Donald D. Chamberlin utviklet han Structured Query Language (SQL) mens han ledet utviklingsgruppen for relasjonsdatabaser til IBM i San Jose, California. Han døde i 1974 av en aneurisme, og etterlot seg kona Sanndy og spedbarnsdatteren Kristin.

## SQL
På begynnelsen av 1970-tallet ble SQL utviklet hos IBM i samarbeid mellom Boyce og Donald D. Chamberlin. Den første versjonen het SEQUEL (*Structured English Query Language*), og basert på originalspråket deres kalt SQUARE (*Specifying Queries As Relational Expressions*). SEQUEL ble designet for å manipulere og hente data i relasjonsdatabaser. I 1974 publiserte Chamberlin og Boyce "*SEQUEL: A Structured English Query Language*" som gav detaljer om deres forbedringer av SQUARE og introduserte datauthentingsaspektene ved SEQUEL. SEQUEL var et av de første språkene som brukte Edgar Frank Codd sin relasjonsmodell. SEQUEL ble senere omdøpt til SQL, angivelig fordi SEQUEL var et varemerke registrert av flyselskapet Hawker Siddeley. På 2000-tallet har SQL blitt det mest brukte relasjonsdatabasespråket.

## Boyce-Codd normalform
Boyce–Codd normalformen (BCNF) ble utviklet i 1974 av Boyce og Edgar Frank Codd . Det er en type normalform som brukes i databasenormalisering. Målet med relasjonsdatabasedesign er å generere en mengde med databaseskjemaer som lagrer informasjon uten unødvendig redundans. Boyce-Codd normalform er en måte å oppnå dette på samtidig som det fortsatt er mulig for brukere å reltativt enkelt hente ut informasjon. Ved å bruke BCNF vil en database fjerne all redundans basert på funksjonelle avhengigheter. Det er en litt sterkere versjon av den tredje normalform .

## Referanser
Kane og Abel

***Kane og Abel*** (eng.: *Kane and Abel*), er en roman fra  skrevet av den engelske forfatteren Jeffrey Archer.

Boken ble en internasjonal suksess som solgte over en million kopier i løpet av den uken, og den toppet The New York Times' bestselgerliste. Per 2009 hadde den solgt omtrent 34 millioner kopier over hele verden. 

En oppfølgerbok, *The Prodigal Daughter*, utgitt i  har Abels datter «Florentyna» som hovedperson.

I 2003 kom boka på 96. plass i BBCs «The Big Read»-undersøkelse. *Kane og Abel* er blant de mest solgte bøkene i verden, og har solgt like mange kopier som *[[Drep ikke en sangfugl|To Kill a Mockingbird]]* og *[[Tatt av vinden|Gone with the Wind]]*.

## Referanser
Francis Scott Key Bridge

**Francis Scott Key Bridge**, opprinnelig kjent som **Outer Harbor Crossing** (omdøpt i 1977), var en bro som spenner over de ytre delene av Baltimore Harbor. Det var en av verdens lengste fagverksbroer. Byggingen av broen begynte i 1972 og ble fullført i 1977.

26. mars 2024, omtrent en time etter midnatt lokal tid, kollapset broens senterspenn etter at det singaporske containerskipet «Dali» kolliderte med en av broens pillarer. Seks personer som arbeidet på brua, omkom i ulykken.

## Referanser
Vigorbrua

**Vigorbrua** er en spennbetongbro på fylkesvei 6478 mellom Gjølme og Grønøra i Orkland kommune i Trøndelag. Brua krysser elva Orkla, er 164 meter lang, og lengste spenn er 27 meter.

## Se også
*Liste over broer i Norge
*Liste over broer i Norge etter lengde

## Referanser
May-Lynn Osland

**May-Lynn Osland** (født 22. juni 1986) er en norsk politiker (Arbeiderpartiet). I 2023 ble hun valgt som ordfører i Gulen i Vestland.

## Referanser
Gerard Escoda

**Gerard Escoda Alegret** (født 1970) er en andorransk alpinist. 

Han representerte landet sitt under Vinter-OL i 1988, 1992, 1994 og 1998.

## Referanser


## Eksterne lenker
*
NM i fotball for kvinner 2024

**Norgesmesterskapet i fotball for kvinner 2024** er det 47. norgesmesterskapet i fotball for kvinner.

## Runder
* 1. runde: 8. mai
* 2. runde: 12. juni
* 3. runde: 26. juni
* Kvartfinaler: 21. august
* Semifinaler: 28. &ndash; 29. september
* Finale: 24. november

## 1. runde

## 2. runde

## 3. runde

## Kvartfinaler

## Semifinaler
## Finale

## Se også

* NM i fotball for menn 2024

## Referanser


## Eksterne lenker

*
Kai tian pi di

***Kai tian pi di*** (på norsk: "Skap en ny verden") er en kinesisk dramafilm fra 1991 regissert av Li Xiepu. Filmen handler om grunnleggelsen av Kinas kommunistparti. Mao Zedong og 13 andre kommunist-kammerater samles i Shanghai sommeren 1921 for å diskutere etableringen av kommunistpartiet. Men styresmaktene er etter dem og møtet blir derfor flyttet om bord i en båt. Ledende roller spilles av Shao Honglai og Sun Jitang.

Den ble tildelt prisen for fremragende film ved Huabiao Awards (delt med flere filmer).

Den er i til en viss grad kjent under den engelske tittelen *Epoch-Making*.

## Referanser


## Eksterne lenker
*
Benito Villamarín

**Benito Villamarín Prieto** (1917–1966) var president i fotballklubben Real Betis fra 1955 til 1965. Klubbens stadion Estadio Benito Villamarín er oppkalt etter ham.

## Referanser
Benno

**Benno** (født ca 1010 i Hildesheim, død 16. juni 1106 i Meissen) var et tysk helgen og katolsk biskop av Meissen.

I investiturstriden var Benno enn Henrik IVs tilhenger, enn stod han på motstandernes side. Initiativet til domkirken i Meissen tilskrives ham.

Han ble helligkåret i 1523, tildels for å motvirke reformasjonen. En fest i Meissen i 1524 til den nye helgens ære gav foranledning til Martin Luthers skrift *Wider den neuen Abgott und alten Teufel der zu Meissen soll erhoben werden*.

## Kilder
* Svensk uppslagsbok. Malmö 1939
Elise Farstad Djupedal

**Elise Farstad Djupedal** (født 1988) er en norsk skoleforsker som har læreplanhistorie og skolepolitikk som sine spesialområder. Hun er ansatt som postdoktor i pedagogikk ved Institutt for lærerutdanning, NTNU.

Djupedals doktorgradsavhandling har dokumentert at grunnskolens undervisningstimetall har økt mye mer enn det som tidligere har vært kjent. Grunnskolens undervisningstid økte med 1359 timer fra 1990 til 2008. Økningen tilsvarer to hele skoleår. 

Doktorgradsprosjektet har fått offentlig oppmerksomhet. Funnet om økt undervisningstid har på kort tid blitt et premiss i den offentlige skoledebatten. Høsten 2024 foreslo Arbeiderpartiet å kutte grunnskolen fra ti til ni år basert på Djupedals forskning. 

Hun brukes ofte som ekspert i media. 

## Utdanning og forskning
Djupedal er lektor i samfunnsfag med master i sosiolog fra NTNU. Masteroppgaven het *Når alle skal utdannes til et kunnskapssamfunn: en institusjonell etnografi av yrkesfagelevers erfaringer fra videregående opplæring»*. I 2018 påstartet hun en doktorgrad med arbeidstittelen *[[grunnskolen]] som kunnskapsspolitikk*.

Djupedal har funnet at grunnskolens undervisningstimetall har økt mye mer enn det som tidligere har vært kjent. Grunnskolens undervisningstid økte tilsvarende to skoleår fra 1990 til 2008. Halvparten av timene ble lagt til da grunnskolen ble utvidet fra ni til ti år som en del av Reform 97 i 1997. De resterende timene ble lagt til i 1990, 2002, 2004, 2005 og 2008. Timene er lagt til småtrinnet på barneskolen, og over halvparten av timene har tilfalt skolefagene matematikk og norsk for å styrke elevenes ferdigheter i lesing, skriving og regning. 

Farstad Djupedal har også funnet at ungdomsskolen hadde et yrkesfaglig innhold, men at det har blitt redusert og nedbygd fra 1997 til i dag.

## Bibliografi
* 2014: *Når alle skal utdannes til et kunnskapssamfunn: En institusjonell etnografi av yrkesfagelevers erfaringer fra videregående opplæring* masteroppgave sammen Runa Næss Korshavn (NTNU)
* 2015: *Nedvurderingen av praktisk kunnskap i skolen* med Runa Næss Korshavn, rapport, 36 sider (Manifest Tankesmie)
* 2016: «Medisinering av mangfold i kunnskapsskolen» med Runa Næss Korshavn kapittel i boka *ADHD og det disiplinerte samfunn* (Fagbokforlaget, redigert av Aksel Tjora og Lisbeth Levang)
* 2021: «Da yrkesfag forsvant fra ungdomsskolen: allmenndannelsens politikk» (Arr – idéhistorisk tidsskrift)
* 2022: «På skuldrene til de minste: grunnskolens timefordeling som verktøy for å skape framtida» (Nytt norsk tidsskrift)
* 2022: «Et kunnskapssamfunn uten kunst og håndverk» (*Tidsskriftet Form*)
* 2023: «Yrkesfagenes historie på ungdomstrinnet» kapittel i boka *[[Hode og hender. Læring, tillit og fellesskap i en mer praktisk skole]]* (Res publica, redigert av Tonje Brenna)
* 2025: «Grunnskolen som kunnskapspolitikk: politisk styring av skolens innhold, omfang og organisering 1954-2024» (doktorgradsavhandling)

## Referanser
Nahum Orobitg

**Nahum Orobitg Pérez** (født 1971) er en andorransk alpinist. 

Han representerte landet sitt under Vinter-OL i 1988 og 1992.

## Referanser


## Eksterne lenker
*
Sandra Grau

**Sandra Grau Muxella** (født 1970) er en andorransk alpinist. 

Hun representerte landet sitt under Vinter-OL 1988 hvor hun deltok i tre alpine øvelser og fullførte slalåm, som beste øvelse, på 23. plass.

Hun er søsteren til alpinisten Vicky Grau.

## Referanser


## Eksterne lenker
*
Claudina Rossel

**Claudina Rossel Badia** (født 1969) er en andorransk alpinist. 

Hun representerte landet sitt under Vinter-OL 1988 hvor hun deltok i to alpine øvelser og fullførte Super-G på 38. plass.

Hun var den første første kvinnen som representerte Andorra i OL.

## Referanser


## Eksterne lenker
*
Linda Thomas-Greenfield

**Linda Thomas-Greenfield** (født 1952) er en amerikansk diplomat.

I perioden 2008 til 2012 var hun USAs ambassadør i Liberia. Fra 2013 til 2017 hadde hun vervet som *Assistant Secretary for the Bureau of African Affairs*. Siden 2021 har hun vært USAs FN-ambassadør.

## Referanser
Magda Maros

**Magda Maros** (født 1951) er en ungarsk fekter.

Hun representerte Ungarn under Sommer-OL 1976, hvor hun tok bronse i florett for lag. Hun tok også bronse i samme øvelse under Sommer-OL 1980, samt sølv i den individuelle øvelsen.

## Referanser


## Eksterne lenker
*
Robin Grov

**Robin Grov** (født 1994) er en norsk sportskommentator. Han kommenterer fast fotballkamper for TV2.

## Karriere
Robin Grov ble født 13. mai 1994, og vokste opp på Kampen i Oslo. Han spilte fotball og ishockey for Vålerengens Idrettsforening i sin ungdom til han var 15 år gammel. Under Norway Cup i 2006 ble han matchvinner i kampen mellom Vålerenga 2 og Flint United, som TV2 fulgte.

Grov kommenterte ishockeykamper for amatørradioen Klanens webradio fra han var 17 år gammel. Da TV2 kjøpte rettighetene til å vise norsk ishockey tok kommentatoransvarlig Remi André Taule kontakt for å få han til å kommentere noen av kampene.

I 2019 ble han spurt om å kommenere noen treningskamper i fotball for TV2. Senere det året kommenterte han kamper i Europaligaen, La Liga, Serie A og Premier League. 
Han har komentert mesterskap som den baltiske cupen, arrangert av ,  og .

Grov har i senere tid kommentert og jobbet sammen med personer som Jan-Henrik Børslid, Erik Thorstvedt, Simen Stamsø Møller, Brede Hangeland, Solveig Gulbrandsen, Petter Myhre, Trevor Morley, Kristian Thorstvedt og Jon Børrestad. 

Fra og med 2024-sesongen er Grov fast med i TV2 sine målshow sendinger for Champions League.

Han var fast skribent for Vålerenga Ishockey, og satt flere år i styret i Klanen.

Grov har blitt kjent for catchphrasen «Den er tung for Braga».

## Referanser


## Eksterne lenker
*  Profil på ICDb
*  Robin Rrov hos Heia Fotball
*
Aksnesholmane naturreservat

**Aksnesholmane naturreservat** består av noen holmer ved Aksnes nær Norheimsund i Kvam kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Ifølge forvaltningsplanen av 2015 har disse holmene alt i 1923 blitt vernet og ble dermed Norges første naturreservat.

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (27. juni)
*Fiskemåse 1 par (155 par i 1989),
*Tjeld 3 par,
*Grågås (har blitt hørt i området).

## Referanser
Toni Salame

**Toni Salame** (født 1963) er en libanesisk alpinist. 

Han representerte landet sitt under Vinter-OL 1988 i to alpine øvelser.

## Referanser


## Eksterne lenker
*
Liste over Generalitat Valencianas presidenter

**Generalitat Valencianas president** (valenciansk: *President de la Generalitat Valenciana*) er denne spanske autonome regionens regjeringssjef. 

## Referanser
Elias Majdalani

**Elias Majdalani** (født 1966) er en libanesisk alpinist. 

Han representerte landet sitt under Vinter-OL i 1988 og 1992.

## Referanser


## Eksterne lenker
*
Alice P. Albright

**Alice Patterson Albright** (født 1951) er en amerikansk næringslivsleder.

Hun er datter av den tidligere amerikanske utenriksministeren Madeleine Albright og journalisten Joseph Albright. Hennes bestefar Josef Korbel var Tsjekkoslovakias ambassadør til Jugoslavia.

Albright arbeidet for selskaper som Citicorp, Bankers Trust Company, JP Morgan og Carlyle Group før hun i 2009 ble engasjert som Chief Financial and Investment Officer for Global Alliance for Vaccines and Immunization (GAVI). 

I august 2021 ble Albright foreslått av Joe Biden til stillingen som daglig leder for det statlige bistandsselskapet Millennium Challenge Corporation, og i februar 2022 ble hun utnevnt til stillingen.

## Referanser
Decisive Engagement: The Huai-Hai Campaign

***Decisive Engagement: The Huai-Hai Campaign*** (originaltittel: *Da Jue Zhan II: Huai Hai Zhan Yi*) er en kinesisk krigsfilm fra 1991. Filmen skildrer Huaihai-kampanjen, en viktig militærkampanje som kommunistene iverksatte mot slutten av den kinesiske borgerkrigen. Rollen som Mao spilles av Gu Yue.

Den ble kåret til beste film ved Gullhanen og tildelt prisen for fremragende film ved Huabiao Awards (delt med flere filmer).

Filmen er en slags oppfølger til *[[Decisive Engagement: The Liaoxi Shenyang Campaign]]* (fra samme år) og ble etterfulgt av ''Decisive Engagement: Beiping Tianjin Campaign'' (1992).

## Referanser


## Eksterne lenker
*
Follo barne- og ungdomsskole

**Follo barne- og ungdomsskole (FBU)** er en skole på Langhus i Nordre Follo kommune, for elever med store, sammensatte lærevansker og behov for tilrettelagt undervisning. Skolen ligger ca. ti minutters gange fra Vevelstad stasjon. Skolen har 61 elevplasser, og åpnet i nye lokaler i 2018. Skolen tar imot elever fra alle seks Follo-kommuner; (Enebakk, Frogn, Nesodden, Nordre Follo, Vestby og Ås).

Lokal pedagogisk-psykologisk tjeneste (PPT) vurderer om skolen er et tilbud for eleven. Foresatte må, etter å ha vært i dialog med PPT, sende søknad til elevens hjemkommune, ettersom det er hjemkommunen som fatter vedtak om plass på skolen. 

## Historie
Skolen ble etablert i 1969 og lå opprinnelig på Hebekk i Ski. Driften av skolen er en fellesoppgave for de syv samarbeidende kommunene i Follo; Enebakk, Frogn, Nesodden, Nordre Follo, Vestby og Ås. Det første skolebygget sto ferdig høsten 1969 og ble tatt i bruk som en spesialskole for barnetrinnet med kapasitet til 60 elever. Allerede året etter ble det behov for å gi undervisningstilbud også til ungdomsskoleelever.

## Referanser


## Eksterne lenker
*
Anuar Battisti

**Anuar Battisti** (født 19. februar 1953 i Lajeado i delstaten Rio Grande do Sul i Brasil) er en brasiliansk katolsk og emeritert erkebiskop av Maringá.
## Liv og virke
### Prest
Biskopen av Toledo, Geraldo Majella Agnelo, presteviet ham den 8. desember 1980.

### Biskop av Toledo
Pave Johannes Paul II utnevnte ham til biskop av Toledo 15. april 1998. Sekretæren for Kongregasjonen for gudstjenesten og sakramentsdisiplinen, erkebiskop Geraldo Majella Agnelo, ordinerte ham til biskop den 20. juni samme år; medkonsekratorer var erkebiskopen av Cascavel, Lúcio Ignácio Baumgaertner, og forgjengeren i Toledo, biskop Armando Círio O.S.I.

### Erkebiskop av Maringá
29. september 2004 ble han utnevnt til erkebiskop av Maringá, Han ble innsatt i embedet den 24. november samme år.

Pave Frans godtok hans tidlige avgang (66 år gammel) den 20. november 2019.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal Paulo Evaristo Arns, O.F.M. (1921-2016) *1966
* Kardinal Geraldo Majella Agnelo (1933-) *1978
* Erkebiskop *Anuar Battisti* (1953- ) *1998

## Referanser